Curtiss P-40
Curtiss P-40 Warhawk (zavisno od modela i Tomahawk ili Kittyhawk) je bio razvojni produkt modela 75, kasnije nazvanog model 81, sa linijskim umjesto zvjezdastim motorom. Prototip XP-40 polijeće u martu 1939. Poslije leta prototipa USAAC naručuje 524 komada. Narudžba od 140 aviona za Francusku nije mogla biti isporučena zbog napada Njemačke te zbog toga ovi avioni odlaze u Veliku Britaniju gdje pod nazivom Tomahawk ulaze u službu R.A.F. Poslije ugradnje jačeg motora, povećava se mogući teret bombi na 227 kg te ovaj model, P-40D, kao Kittiyhawk ulazi u službu. P-40 su poznati po slikama čeljusti ajkula na prednjem dijelu ispod motora.